Clarion Project
<s>Clarion Project (prijašnji naziv Clarion Fund) je američka organizacija sa sjedištem u Washingtonu.</s><s>Godine 2006. utemeljio ju je Raphael Shore, kanadsko-izraelski rabin, zaposlenik HonestReportinga i direktor Hasbare.</s><s>Na službenim stranicama kao svrha organizacije navodi se "razotkrivanje opasnosti islamskog ekstremizma, pružanje platforme za umjerene glasove i promoviranje plodnog aktivizma".</s><s>Clarion se istaknuo po produkciji četiri filma: Opsesija, Treći džihad, Iranium i Dnevnici časti.</s><s>Stručnjaci i organizacije za ljudska prava kritiziraju Clarion kao ekstremističku islamofobnu organizaciju, a njene projekte kao propagandne filmove koji sadrže laži, fabrikacije i teorije zavjere.</s>

<s>Ustroj i financiranje 
Matičnom organizacijom Clariona navodi se Aiš HaTora odnosno njeno radikalno krilo koje je u uskoj sprezi s neocionističkim naseljeničkim pokretom.</s><s>S ukupno 17,7 milijuna USD donacija za Clarion, kao glavni sponzor 2008. istaknula se zaklada Donors Capital Fund (DCF) koju vodi multimilijarder Sheldon Adelson.</s><s>Uz Raphaela Shorea, članovi savjetodavnog odbora i vanjski suradnici Clariona su Wayne Kopping, Ryan Mauro, Zuhdi Jasser, Frank Gaffney, Daniel Pipes, Nina Cunningham i Clare Lopez.</s><s>Clarion također surađuje s medijskom organizacijom MEMRI i u filmovima koristi njene kontroverzne prijevode.</s>

<s>Producirani filmovi 
 Opsesija: Rat radikalnog islama protiv Zapada (, 2005): Autorstvo potpisuju Shore i Kopping, a gostuju Daniel Pipes, Steve Emerson i Alan Dershowitz.</s><s>U filmu se muslimani intenzivno generaliziraju kao teroristi i islam reducira na nacizam, pri čemu su u fokus stavljeni Hezbolah, Hamas i Iran.</s><s>Lawrence Swaim iz Zaklade za međuvjersku slobodu (IFF) naziva film ratnohuškačkom propagandom, usporedivom s Trijumfom volje.</s><s>Osim samog sadržaja, još veću kontroverzu izazvao je pokušaj utjecaja na ishod američkih predsjedničkih izbora 2008. godine – Clarion je izradio 28,000.000 DVD-ova i uz pomoć DHFC-a i EMET-a dijelio ih širom Sjedinjenih Država.</s><s>Cilj ove kampanje bila je pobjeda Johna McCaina, kandidata koji je obećavao veću političku i vojnu podršku Izraelu.</s><s>Treći džihad: Vizija radikalnog islama za Ameriku (, 2008): Uz Shorea i Koppinga, kao producent se javlja još Erik Werth.</s><s>Film je tematski i strukturalno sličan Opsesiji, međutim, fokusira se na tobožnju muslimansku zavjeru infiltriranja i preuzimanja vlasti u Sjedinjenim Državama.</s><s>Njenim dijelom navodno je i Vijeće za američko-islamske odnose (CAIR), jedna od krovnih američkih muslimanskih organizacija.</s><s>Trećim džihadom također je manipulirano u političke svrhe – ponuđen je njujorškoj policiji kao priručnik za antiterorizam i pogledalo ga je preko 1500 djelatnika.</s><s>Nakon brojnih pritužbi, čelništvo policije obustavilo je daljnja prikazivanja s objašnjenjem da je neprikladan.</s><s>Iranium (2011): Produkciju potpisuju Shore i izraelski naseljenik Alex Traiman, a tema je iranski nuklearni program i njegova navodna prijetnja svijetu.</s><s>U filmu govore prvenstveno članovi neokonzervativnih organizacija (CSP i FDD), ali i eminentni orijentalist Bernard Lewis.</s><s>Kao i dva prethodna filma, Iranium se poziva na razne konspiracijske teorije i optužuje službeni Teheran da stoji iza gotovo svih terorističkih napada na zapadnjačke interese, uključujući napade 11. septembra 2001. godine.</s><s>Također, film tvrdi da je Obamina administracija prepuna infiltriranih islamista odnosno premekana u anti-iranskom stavu, te zagovara vojni napad na Iran.</s><s>Dnevnici časti (, 2013): Film tvrdi da je islam inherentno nasilan nad ženama.</s><s>Autorstvo potpisuju Shore i Hirisi Ali, istaknuta anti-islamska aktivistkinja.</s>

<s>Izvori</s>

<s>Vanjske veze 
  Clarion Project</s>

<s>Nastanci 2006.</s><s>Američke organizacije
Propaganda
Neocionizam
Islamofobija
Iranofobija</s>

